CELEX: 32010R0370
Language: sk
Date: 2010-04-29 00:00:00
Title: Nariadenie Komisie (EÚ) č. 370/2010 z  29. apríla 2010 , ktorým sa stanovuje koeficient pridelenia, ktorý sa má uplatniť na žiadosti o vývozné povolenia pre niektoré mliečne výrobky, ktoré sa majú vyviezť do Dominikánskej republiky v rámci kvóty uvedenej v nariadeni (ES) č. 1187/2009

30.4.2010   
            
            
               SK
            
            
               Úradný vestník Európskej únie
            
            
               L 109/3
            
         NARIADENIE KOMISIE (EÚ) č. 370/2010
   z 29. apríla 2010,
   ktorým sa stanovuje koeficient pridelenia, ktorý sa má uplatniť na žiadosti o vývozné povolenia pre niektoré mliečne výrobky, ktoré sa majú vyviezť do Dominikánskej republiky v rámci kvóty uvedenej v nariadeni (ES) č. 1187/2009
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1187/2009 z 27. novembra 2009, ktorým sa ustanovujú osobitné podrobné pravidlá uplatňovania nariadenia Rady (ES) č. 1234/2007, pokiaľ ide o vývozné povolenia a vývozné náhrady na mlieko a mliečne výrobky (2), a najmä na jeho článok 31 ods. 2,
   keďže:
   
               (1)
            
            
               V oddiele 3 kapitoly III nariadenia (ES) č. 1187/2009 sa stanovuje postup na udeľovanie vývozných povolení pre niektoré mliečne výrobky, ktoré sa majú vyviezť do Dominikánskej republiky v rámci kvóty otvorenej pre daný štát.
            
         
               (2)
            
            
               Žiadosti predložené na kvótový rok 2010/2011 sa týkajú vyšších množstiev, ako sú dostupné množstvá. Pre požadované množstvá preto treba stanoviť koeficienty pridelenia,
            
         PRIJALA TOTO NARIADENIE:
   Článok 1
   Množstvá, na ktoré sa vzťahujú žiadosti o vývozné povolenia na výrobky uvedené v článku 27 ods. 2 nariadenia (ES) č. 1187/2009 podané na obdobie od 1. júla 2010 do 30. júna 2011, sa vynásobia týmito koeficientmi pridelenia:
   
               —
            
            
               0,631009 na žiadosti podané na časť kvóty uvedenej v článku 28 ods. 1 písm. a) nariadenia (ES) č. 1187/2009,
            
         
               —
            
            
               0,567088 na žiadosti podané na časť kvóty uvedenej v článku 28 ods. 1 písm. b) nariadenia (ES) č. 1187/2009.
            
         Článok 2
   Toto nariadenie nadobúda účinnosť 30. apríla 2010.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. apríla 2010
      
         
            Za Komisiu v mene predsedu
         
         Jean-Luc DEMARTY
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 318, 4.12.2009, s. 1.